Citheronula armata

Citheronula armata er en sommerfugl som hører til familien påfuglspinnere (Saturniidae).

Utseende 
En middelsstor (vingespenn ca. 60 millimeter), brokete farget påfuglspinner. Forvingen er gråbrun med oransjerøde vingeårer. En buet tverr-rad av kremfargede, dråpeformede flekker går over vingen omtrent to tredjedeler ute, det er også en litt diffus, lys flekk ved forkanten litt innenfor midten. Bakvingen er brunhvit, gråbrun langs ytterkanten, med en rødbrun flekk nær roten.

Levevis 
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

Utbredelse 
Slekten er utbredt i Sør-Amerika (Paraguay og det sørlige Brasil).

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien påfuglspinnere, Saturniidae
 Underfamilien Ceratocampinae – 27 slekter, Amerika
 Slekten Citheronula Michener, 1949
 Citheronula armata (Rothschild, 1907)

Kilder 
 Markku Savela's Lepidoptera and some other life forms: Sjekkliste over artene. Hentet 9.11. 2012.
 Bilder av arten

Eksterne lenker 
 
 Saturniidae Web - Citheronula. Med bilder av de fleste artene 

Påfuglspinnere
Sommerfugler formelt beskrevet i 1907
Dyr formelt beskrevet av Walter Rothschild